CELEX: 62014CA0115
Language: da
Date: 2015-11-17 00:00:00
Title: Sag C-115/14: Domstolens dom (Fjerde Afdeling) af 17. november 2015 — RegioPost GmbH & Co. KG mod Stadt Landau in der Pfalz (anmodning om præjudiciel afgørelse fra Oberlandesgericht Koblenz — Tyskland) (Præjudiciel forelæggelse — artikel 56 TEUF — fri udveksling af tjenesteydelser — restriktioner — direktiv 96/71/EF — artikel 3, stk. 1 — direktiv 2004/18/EF — artikel 26 — offentlige kontrakter — posttjenester — en delstatslovgivning i en medlemsstat, som pålægger tilbudsgivere og deres underentreprenører at forpligte sig til at betale en mindsteløn til de ansatte, der udfører de tjenesteydelser, som er genstand for en offentlig kontrakt)

18.1.2016   
            
            
               DA
            
            
               Den Europæiske Unions Tidende
            
            
               C 16/6
            
         Domstolens dom (Fjerde Afdeling) af 17. november 2015 — RegioPost GmbH & Co. KG mod Stadt Landau in der Pfalz (anmodning om præjudiciel afgørelse fra Oberlandesgericht Koblenz — Tyskland)
   (Sag C-115/14) (1)
   
   ((Præjudiciel forelæggelse - artikel 56 TEUF - fri udveksling af tjenesteydelser - restriktioner - direktiv 96/71/EF - artikel 3, stk. 1 - direktiv 2004/18/EF - artikel 26 - offentlige kontrakter - posttjenester - en delstatslovgivning i en medlemsstat, som pålægger tilbudsgivere og deres underentreprenører at forpligte sig til at betale en mindsteløn til de ansatte, der udfører de tjenesteydelser, som er genstand for en offentlig kontrakt))
   (2016/C 016/06)
   Processprog: tysk
   
      Den forelæggende ret
   
   Oberlandesgericht Koblenz
   
      Parter i hovedsagen
   
   
      Sagsøger: RegioPost GmbH & Co. KG
   
      Sagsøgt: Stadt Landau in der Pfalz
   
      Procesdeltagere: PostCon Deutschland GmbH og Deutsche Post AG
   
      Konklusion
   
   
               1)
            
            
               Artikel 26 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, som ændret ved Kommissionens forordning (EU) nr. 1251/2011 af 30. november 2011, skal fortolkes således, at den ikke er til hinder for en delstatslovgivning i en medlemsstat som den i hovedsagen omhandlede, hvorefter tilbudsgivere og deres underentreprenører i en skriftlig erklæring afgivet sammen med deres tilbud skal forpligte sig til at betale de ansatte, der deltager i udførelsen af de tjenesteydelser, der er genstand for den omhandlede offentlige kontrakt, en mindsteløn, som er fastsat ved denne lovgivning.
            
         
               2)
            
            
               Artikel 26 i direktiv 2004/18, som ændret ved forordning nr. 1251/2011, skal fortolkes således, at den ikke er til hinder for en delstatslovgivning i en medlemsstat som den i hovedsagen omhandlede, hvori det fastsættes, at tilbudsgivere og disses underentreprenører, som afviser ved en skriftlig erklæring afgivet sammen med tilbuddet at forpligte sig til at betale de ansatte, der deltager i udførelsen af de tjenesteydelser, der er genstand for den omhandlede offentlige kontrakt, en mindsteløn, som er fastsat ved denne lovgivning, udelukkes fra deltagelse i udbudsproceduren.
            
         
      (1)  EUT C 175 af 10.6.2014.